Februaro de 2021

Jen listo de okazaĵoj en februaro 2021:


  Militista puĉo okazis en Birmo, la prezidanto Win Myint kaj la ministro pri eksterlandaj aferoj Aung San Suu Kyi, nobel-premiito pri paco, estis enprizonigataj.

  Prezidanto de Ukrainio Volodimir Zelenskij ordonis fermon de pluraj opoziciaj televidkanaloj.

  La registaro de Nov-Zelando anoncis la kreadon de nova oficiala ferio nomita Matariki. Ĝi reprezentas la komencon de la maoria Novjaro, kiu kunokazas kun la leviĝo de la Plejadoj, konataj en la maoria lingvo kiel Matariki.

  La Internacia Puna Kortumo verdiktis, ke la teritorio de ĝia jura aŭtoritato inkluzivas la areon de Palestino.

 Teamo de la Monda Organizaĵo pri Sano, sendita al Ĉinio por enketi la originon de la KOVIM-19, konkludis ke la hipotezo, ke la viruso unuafoje ekaperis en Vuhano, estas «ekstreme malprobabla».

  La Federacia Komisio pri la Protekto kontraŭ Sanaj Riskoj en Meksiko aprobis la krizan uzon de ĝia vakcino Convidicea CoAd5-nCoV kontraŭ la KOVIM-19.

  La Parlamento de Grekio aprobis leĝoprojekton permesantan la kreadon de universitata policanaro kaj disciplina kunsido, kun la celo malebligi malpacon ĉe grekaj universitatoj.

  La neĝoŝtormo, kiu falegis sur Moskvon, superis la 24-horan rekordon por tiu tago, kiu estis starigita en la jaro 1973. En la urbo falis 9 cm da precipitaĵo, kio konsistigas unu kvaronon de la monata mezumo.

  Forpasis Carlos Menem, eks-prezidanto de Argentino.

  Aro de vintraj ŝtormoj frapadis Teksason (Usono) dum la pasintaj tagoj, kaŭzante la mortojn de almenaŭ dek homoj.

  La usona kosma veturilo Perseverance sukcese surgrundiĝis sur Marson.
  La  junto kiu efektivigis puĉon en Birmo blokis ĉiujn lingvajn versiojn de Vikipedio, Vikidatumoj, la retejo de la Fondaĵo Vikimedio, kaj rilataj projektoj.

  En Ekvadoro estas publikigitaj oficialaj rezultoj de la prezidenta balotado. Kandidatoj Andrés Arauz kaj Guillermo Lasso partoprenos en la dua raŭndo.

  La usona ŝtato Virginio aprobis leĝon, kiu forigas mortopunon en la ŝtato.

  Amnestio Internacia revokis sian antaŭan decidon agnoski malliberulo de konscienco la rusian politikiston Aleksej Navalnij, kondamnita pro rompo de kondiĉoj de antaŭaj verdiktoj. Antaŭe li estis kondamnita pro ekonomiaj fraŭdoj, sed restis libera.
   Tvitero anoncis la forigon de cent kontoj supozeble konektitaj al la rusiaj aŭtoritatoj.

  Forpasis John Shutt, longtempa kaj granda volontulo de la anglalingva versio de Vikinovaĵoj.

  La Monda Organizaĵo pri Sano deklaris, ke Salvadoro fariĝis la unua nacio en Centra Ameriko kiun oni konsideras «libera de malario».

  Anas Sarwar estas elektita kiel la estro de la Skota Laborista Partio.

  Ministro pri internaj aferoj Samir Mobeidin kaj ministro pri justico Bassam Talhoŭni de Jordanio estis eksigitaj pro ĉeestanto ĉe publika bankedo, rompo de socia distancado kaj gvidliniojn pri maksimuma homkapacito.

 02
Kategorio:Februaro laŭ jaroj